Diari Oficial de la Generalitat Valenciana


Sumari del DOGV 7722, del 17-02-2016 (2016/1071)

RESOLUCIÓ d'11 de febrer de 2016, del director de l'Institut Cartogràfic Valencià, per la qual es convoquen set beques per a la realització de pràctiques professionals en matèria de desenvolupament, aplicació de noves tecnologies, optimització de processos cartogràfics i xarxes Global Navigation Satellite Systems (GNSS), en l'Institut Cartogràfic Valencià.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7722

Data del DOGV
:   17-02-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/1071


Data del document
:   11-02-2016

Organisme emissor
:   Institut Cartogràfic Valencià

Tipus de document
:   Resolució

Anàlisi jurídica

 Descriptors 

:   * Institut Cartogràfic Valencià
    * ajuda pública

RESOLUCIÓ d'11 de febrer de 2016, del director de l'Institut Cartogràfic Valencià, per la qual es convoquen set beques per a la realització de pràctiques professionals en matèria de desenvolupament, aplicació de noves tecnologies, optimització de processos cartogràfics i xarxes Global Navigation Satellite Systems (GNSS), en l'Institut Cartogràfic Valencià. [2016/1071]  
PREÀMBUL  
  
La Llei 9/1997, de 9 de desembre, de la Generalitat, de creació de l'Institut Cartogràfic Valencià, li atribueix, entre altres, les competències per a la investigació i desenvolupament de noves tècniques en el domini de l'enginyeria geodèsica, cartogràfica i topogràfica, tasques que recolzen l'elaboració, reproducció i distribució de treballs cartogràfics de base.  
Aquesta convocatòria de beques professionals té com a finalitat el desenvolupament socioprofessional dels jóvens, completant la seua formació acadèmica, en el camp de la investigació de noves tecnologies de producció i optimització de processos cartogràfics i xarxes GNSS. Es pretén posar en relació els coneixements adquirits pels beneficiaris i les línies de treball de l'Institut Cartogràfic Valencià, amb l'objecte d'evolucionar materials i mètodes cap a altres de major eficàcia i eficiència, així com l'elaboració de nous productes i serveis. Els beneficiaris d'aquestes beques obtindran, després de la seua finalització, una formació complementària i una millora i especialització professional, que els facilitarà la seua inserció laboral en oferir-los una diferenciació respecte a la resta de professionals.  
L'Institut Cartogràfic Valencià convoca aquestes beques per a la realització de pràctiques professionals, de conformitat amb el que estableix la Llei 1/2015, de la Generalitat, d'Hisenda Pública, del Sector Públic Instrumental i de Subvencions; la Llei 38/2003, General de Subvencions; el Reial Decret 887/2006, pel qual s'aprova el Reglament de la Llei General de Subvencions; el Decret 132/2009, del Consell, pel qual es regula la concessió de beques, i l'Ordre 17/2011, de la Conselleria de Justícia i Administracions Públiques, per la qual es desenvolupa el capítol II del dit decret. Així mateix, regeixen les bases reguladores per a la concessió d'ajudes per a la realització de pràctiques professionals en matèria de desplegament i aplicació de noves tecnologies i optimització de processos cartogràfics en l'Institut Cartogràfic Valencià, que van ser aprovades mitjançant la Resolució de 15 d'abril de 2010, del president del Consell Rector de l'Institut Cartogràfic Valencià (DOCV 6268, 17.05.2010), modificades parcialment mitjançant la Resolució de 10 de febrer de 2011 (DOCV 6467, 24.02.2011).  
En virtut del que estableix l'article 160.4.b, de la Llei 1/2015, de la Generalitat, d'Hisenda Pública, del Sector Públic Instrumental i de Subvencions, resolc:  
  
Primer. Objecte  
Convocar, en règim de concurrència competitiva, amb els principis de publicitat, transparència, objectivitat, igualtat i no discriminació, la concessió de set beques per a la realització de pràctiques professionals, en l'Institut Cartogràfic Valencià, en matèria de desenvolupament, aplicació de noves tecnologies, optimització de processos cartogràfics i xarxes GNSS. Les modalitats de beques convocades són les següents:  
  
- Tres beques, modalitat cartografia.  
- Una beca, modalitat geodèsia.  
- Dues beques, modalitat informàtica.  
- Una beca, modalitat disseny.  
  
Segon. Bases  
Aprovar la convocatòria que s'adjunta com a annex de la present resolució.  
  
Tercer. Import  
L'import total de les beques serà finançat amb càrrec a la línia SE000986, del pressupost de l'Institut Cartogràfic Valencià per als exercicis 2016, 2017 i 2018. L'import corresponent a les anualitats 2017 i 2018 estarà supeditat a l'existència de crèdit adequat i suficient en el pressupost de l'Institut Cartogràfic Valencià. L'import màxim destinat a finançar les beques per a l'any 2016 és de 80.000 euros.  
  
Quart. Règim normatiu europeu  
Les beques a concedir per la present convocatòria no estan subjectes a la política de la competència de la Unió Europea en matèria d'ajudes públiques i, per tant, no necessiten notificació a la Comissió Europea per no reunir els requisits de l'article 107.1 del Tractat de Funcionament de la Unió Europea, ja que, quant a la qualitat del beneficiari (titulats universitaris o universitaris cursant el treball de fi de carrera) i de l'objecte de les beques (pràctiques professionals), aquestes accions subvencionables no afecten la competència, ni els intercanvis comercials entre els estats membres i tampoc afavoreixen determinades empreses o produccions.  
Per tant, amb la percepció de les esmentades beques no hi ha cap avantatge econòmic, ni desenvolupament d'activitat econòmica en el mercat relacionat amb l'oferta de béns i servicis que permeten la possibilitat de falsejament de la competència que afecte els intercanvis comercials entre estats membres, als efectes assenyalats en el Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar subvencions públiques.  
  
DISPOSICIONS FINALS  
  
Primera  
En tot el no regulat en aquesta resolució, caldrà ajustar-se al que disposa la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, els preceptes bàsics de la Llei 38/2003, de 17 de novembre, General de Subvencions; el Reial Decret 887/2006, de 21 de juliol, pel qual s'aprova el Reglament de la Llei General de Subvencions; el Decret 132/2009, de 4 de setembre, del Consell, pel qual es regula la concessió de beques, i l'Ordre 17/2011, de 6 de maig, de la Conselleria de Justícia i Administracions Públiques, per la qual es desplega el capítol II del dit decret. Així mateix, regeixen les bases reguladores per a la concessió d'ajudes per a la realització de pràctiques professionals en matèria de desplegament i aplicació noves tecnologies i optimització de processos cartogràfics en l'Institut Cartogràfic Valencià, que van ser aprovades mitjançant una resolució de 15 d'abril de 2010, del president del Consell Rector de l'Institut Cartogràfic Valencià (DOCV 6268, 17.05.2010), modificades parcialment, mitjançant la Resolució de 10 de febrer de 2011 (DOCV 6467, 24.02.2011).  
  
  
Segona  
La present resolució produirà efectes l'endemà de la seua publicació, en extracte, en el Diari Oficial de la Comunitat Valenciana.  
  
Tercera  
Contra la present resolució, que posa fi a la via administrativa, es podran interposar els recursos següents:  
A) Recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptats des de l'endemà de la seua publicació, de conformitat amb el que estableixen els articles 10.1.a) de la Llei 29/1998, de 13 de juliol, reguladora de la jurisdicció contenciosa administrativa.  
B) Potestativament, recurs de reposició davant de l'òrgan que ha dictat aquest acte, en el termini d'un mes comptat a partir de l'endemà a la seua publicació, de conformitat amb el que preveuen els articles 116 i 117 de la Llei 30/1992, Llei de Règim Jurídic de les Administracions Públiques i del Procediment Administratiu Comú.  
Tot això, sense perjuí que els interessats puguen utilitzar qualsevol altra via que consideren oportuna en defensa dels seus drets.  
  
València, 11 de febrer de 2016.- El director de l'Institut Cartogràfic Valencià: Xavier Navarro i Garcia.  
  
ANNEX  
Convocatòria pública de set beques per a la realització de pràctiques professionals en matèria de desenvolupament, aplicació de noves tecnologies, optimització de processos cartogràfics i xarxes Global Navigation Satellite Systems (GNSS), en l'Institut Cartogràfic Valencià  
  
Primer. Objecte  
La present resolució té per objecte la concessió de set beques, amb els principis de publicitat, transparència, concurrència competitiva, objectivitat, igualtat i no-discriminació, per a la realització de pràctiques professionals en l'Institut Cartogràfic Valencià en matèria de desenvolupament, aplicació de noves tecnologies, optimització de processos cartogràfics i xarxes GNSS.  
  
Segona. Requisits  
1. Podran ser beneficiàries aquelles persones físiques amb plena capacitat d'obrar que, no estant inhabilitades per a l'obtenció d'ajudes o subvencions públiques, reunisquen els requisits i les condicions establides en la base reguladora tercera (Resolució de 15 d'abril de 2010 (DOCV 6268, 17.05.2010), modificada parcialment per la Resolució de 10 de febrer de 2011 (DOCV 6467, 24.02.2011).  
2. La base tercera, apartat 2.c), de les bases reguladores, segons redacció donada per la Resolució de 10 de febrer de 2011 (DOCV 6467, 24.02.2011) estableix com a condició, entre altres, estar en possessió del títol oficial exigit en la corresponent convocatòria, expedit o homologat per les autoritats espanyoles i que no hagen transcorregut més de cinc anys des de la seua finalització, llevat que siga exigible per a l'obtenció del corresponent títol universitari tindre aprovat el projecte de fi de carrera, i en este cas, els candidats/es podran presentar una certificació de tindre cursades totes les assignatures de la titulació i que tan sols tenen pendent el projecte fi de carrera.  
La titulació exigida per a cada una de les modalitats convocades és la següent:  
- Modalitat cartografia (3): Enginyeria en Geodèsia i Cartografia o Enginyeria en Geomàtica i Topografia.  
- Modalitat geodèsia (1): Enginyeria en Geodèsia i Cartografia o Enginyeria en Geomàtica i Topografia.  
- Modalitat informàtica (2): Enginyeria Informàtica.  
- Modalitat disseny (1): Llicenciatura en Belles Arts o Grau de Belles Arts, Grau de Disseny o títol oficial equivalent.  
3. Les persones aspirants hauran de reunir la resta de condicions establides en la base reguladora tercera (Resolució de 15 d'abril de 2010; DOCV 6268, 17.05.2010), modificada parcialment per la Resolució de 10 de febrer de 2011 (DOCV 6467, 24.02.2011).  
  
Tercera. Duració de les beques i prorroga  
1. El període de duració de les beques serà de 12 mesos des de la data indicada en la resolució d'adjudicació, que serà objecte de publicació en el Diari Oficial de la Comunitat Valenciana.  
La no-incorporació injustificada d'un becari o becària en la data indicada en la resolució de concessió s'interpretarà com a renúncia a la beca concedida.  
2. En cas que es produïsquen vacants durant el període de gaudi de les beques a causa de renúncies, abandons, incompliments d'obligacions o qualsevol altra incidència, es podrà concedir una nova beca per la resta del període màxim de gaudi d'aquesta entre els integrants de la borsa de reserva prevista en la base setena, apartat sisé, d'aquesta convocatòria, o podrà deixar-se deserta.  
3. Sense perjuí del que preveu el paràgraf anterior, la duració de les beques podrà prorrogar-se, mitjançant una resolució expressa, per un període màxim de 12 mesos, sempre que existisca crèdit adequat i suficient en els pressupostos de l'Institut Cartogràfic Valencià, per a l'exercici que corresponga, i que l'exercici de l'activitat que realitze així ho requerisca o aconselle. La prorroga de la beca s'efectuarà mitjançant una resolució del director de l'Institut Cartogràfic Valencià amb un informe previ de la Direcció del Servei de Projectes Cartogràfics.  
  
Quarta. Dotació econòmica individual i pagament de la beca  
1. De conformitat amb l'article 17.1 i la disposició final segona del Decret 132/2009, de 4 de setembre, del Consell, pel qual es regula la concessió de beques, en relació amb la Resolució d'1 de novembre de 2009, del vicepresident segon del Consell i conseller d'Economia, Hisenda i Ocupació, per la qual s'estableix la quantitat inicial de percepció per a les beques sotmeses a l'àmbit d'aplicació del mencionat decret, cada una de les beques que es concedisca en el marc d'aquesta convocatòria estarà dotada amb mil euros (1.000 ?) bruts mensuals.  
  
2. Sobre el dit import haurà de practicar-se la retenció corresponent a compte de l'Impost sobre la Renda de les Persones Físiques, i la resta que puguen correspondre, així com la corresponent cotització a la Seguretat Social en els termes establits en el Reial Decret 1493/2011, de 24 d'octubre, pel qual es regulen els termes i les condicions d'inclusió en el règim general de la Seguretat Social de les persones que participen en programes de formació, en desplegament del que preveu la disposició addicional tercera de la Llei 27/2011, d'1 d'agost, sobre actualització, adequació i modernització del sistema de Seguretat Social.  
  
3. En cas de pròrroga de les beques, en el segon període la quantia procedent serà la que siga aplicable d'acord amb la resolució a què es refereix l'article 17.1 del Decret 132/2009.  
4. Les quantitats abonades en cap cas tindran el caràcter de salari o retribució, sinó d??ajuda econòmica per a les despeses que la beca comporta.  
  
Cinquena. Convocatòria, termini i forma de presentació de les sol·licituds  
1. El procediment de concessió de les beques es tramitarà en règim de concurrència competitiva, mitjançant una convocatòria pública. El termini de presentació de sol·licituds serà de 15 dies hàbils, comptats a partir de l??endemà de la publicació d'aquesta convocatòria, en extracte, en el Diari Oficial de la Comunitat Valenciana.  
2. Les persones aspirants a obtindre una beca presentaran exclusivament per via telemàtica la sol·licitud i el currículum, en la forma establida en l'apartat cinqué de la present base, sense perjuí de la normativa establida amb caràcter general per a la presentació de sol·licituds davant de les administracions públiques. En cas d'incompliment d'aquesta obligació, es requerirà l'interessat perquè l'esmene.  
3. Junt amb la sol·licitud i el currículum no s'acompanyarà de cap documentació. Els sol·licitants presentaran la documentació acreditativa dels mèrits detallats en el currículum en el moment de l'entrevista, o quan així els ho requerisca la comissió avaluadora.  
Els mèrits que no siguen acreditats suficientment no seran tinguts en compte a l'efecte de la seua valoració.  
Si en qualsevol moment del procés arriba a coneixement de la comissió avaluadora que algun dels sol·licitants no posseeix la totalitat dels requisits exigits, se li requerirà l'acreditació d'aquests en el termini de 10 dies. En el cas que no siguen acreditats en el dit termini, quedarà exclòs del procés, prèvia indicació de les inexactituds o falsedats comprovades.  
4. Per a poder realitzar la presentació, el sol·licitant haurà de disposar de firma electrònica, mitjançant el certificat reconegut per a ciutadans emés per l'Agència de Tecnologia i Certificació Electrònica, www.accv.es, o del DNI electrònic.  
5. La sol·licitud i el currículum estaran accessibles en la seu electrònica de la Generalitat, http://www.gva.es/va/inicio/procedimientos'id\_proc=14243&version=amp i caldrà omplir els formularis disponibles a fi de poder obtindre l'autobaremació inicial dels mèrits adduïts en el currículum, que es calcularà de manera automàtica a partir de la informació aportada en aquest. El resultat de la dita baremació es visualitzarà com un camp més del formulari.  
  
En la dita sol·licitud s'especificarà l'especialitat o la classe de beca a què s'opta. Es presentarà una sol·licitud per cada una de les modalitats de beques en què es desitge participar. En cas de presentació de més d'una sol·licitud per a una determinada modalitat, únicament es tindrà en compte l'última presentada, i s'arxivaran les anteriors.  
6. Hi ha un correu d'assistència tècnica, generalitat\_en\_jws@rlj.bt destinat a resoldre qualsevol problema tècnic relacionat amb la presentació electrònica de la dita sol·licitud.  
7. El formulari de sol·licitud incorpora una declaració responsable, mitjançant la qual la persona sol·licitant manifesta sota la seua responsabilitat que totes les dades arreplegades en la sol·licitud i en el currículum que adjunta són verídiques i que es troba en possessió de la documentació que així ho acredita, i quedaran a disposició de l'Institut Cartogràfic Valencià per a la comprovació, control i inspecció que s'estimen oportuns.  
Segons el que disposa l'article 71 bis de la Llei 30/1992, de Règim Jurídic de les Administracions Públiques i de Procediment Administratiu Comú, la inexactitud, falsedat o omissió, de caràcter essencial, en qualsevol dada, o manifestació, en l'esmentada declaració responsable, així com la falta d'acreditació dels requisits exigits, determinarà la impossibilitat de continuar la convocatòria.  
El formulari també inclou una autorització perquè l'Administració obtinga directament l'acreditació del compliment de les obligacions tributàries i amb la Seguretat Social previstes en els articles 18 i 19, respectivament, del Reial Decret 887/2006, de 21 de juliol, pel qual s'aprova el Reglament de la Llei 38/2003, General de Subvencions (BOE 176, 25.07.2006).  
Així mateix, el formulari inclou una indicació que les dades de caràcter personal contingudes en aquest seran incloses en un fitxer per al seu tractament pel titular responsable, en l'ús de les funcions pròpies que tinga atribuïdes i en l'àmbit de les seues competències. Al seu torn, els interessats són informats sobre la possibilitat d'exercir els drets d'accés, rectificació, cancel·lació i oposició, tot això de conformitat amb el que disposa l'article 5 de la Llei Orgànica 15/1999, de Protecció de Dades de Caràcter Personal.  
8. La presentació de la sol·licitud en el registre electrònic es podrà acreditar mitjançant del rebut expedit per aquest de manera automàtica. A l'efecte del còmput de terminis, serà vàlida i produirà efectes jurídics la data d'entrada que es consigne en el rebut expedit pel registre electrònic. La Generalitat garanteix que la data i l'hora assignada en el rebut és l'hora oficial que estableix el Reial Institut i Observatori de l'Armada.  
La recepció en dia inhàbil a la unitat corresponent s'entén efectuada el primer dia hàbil següent. Es consideren inhàbils els que tinguen la condició de festes oficials a la Comunitat Valenciana.  
9. El sol·licitant podrà realitzar el seguiment de la tramitació de la beca accedint a la seu electrònica http://www.gva.es/va/inicio/procedimientos'id\_proc=14247&version=amp i seleccionant el tràmit de consulta de beca creat a aquest efecte, així com en la web institucional de l'Institut Cartogràfic Valencià, http://www.icv.gva.es/va  
  
10. La presentació de la sol·licitud per a optar a les beques, sense perjuí d'una possible impugnació, implicarà l'acceptació per la persona sol·licitant de les presents bases.  
11. Si la sol·licitud presentada en termini no reuneix els requisits indicats en aquesta convocatòria o no és aportada alguna documentació de l'exigida en aquesta, es requerirà l'interessat perquè ho esmene en el termini màxim de 10 dies hàbils, i s'indica que si no ho fa es considerarà que desisteix de la seua sol·licitud. La dita esmena es realitzarà també de forma electrònica seleccionant el tràmit creat a aquest efecte.  
  
Sisena. Comissió de valoració de sol·licituds  
1. L'avaluació de les sol·licituds admeses a tràmit correspondrà a una comissió de valoració composta pels membres següents:  
a) President: El cap del Servei de Projectes Cartogràfics de l'Institut Cartogràfic Valencià.  
b) Vocals:  
- Luis Conti Bueno, tècnic de l'Institut Cartogràfic Valencià.  
- Raquel Capilla Roma, tècnica de l'Institut Cartogràfic Valencià.  
- Miguel Ángel Segura Marín, tècnic de l'Institut Cartogràfic Valencià.  
c) Secretària: Antonia Piñero Sandoval, tècnica de l'Institut Cartogràfic Valencià.  
2. La comissió se sotmetrà, quant al seu règim de funcionament, a allò que s'ha disposat per als òrgans col·legiats en el capítol II, del títol II de la Llei 30/1992, de Règim Jurídic de les Administracions Públiques i del Procediment Administratiu Comú, en relació amb l'article 18 del Decret 132/2009, de 4 de setembre, del Consell, pel qual es regula la concessió de beques. La comissió prendrà els seus acords per majoria simple, s'alçarà acta de les sessions que celebre i dels acords que adopte i, conclòs el procés de selecció, elevarà la seua proposta, en forma i termini per a la seua resolució, al director de l'Institut Cartogràfic Valencià.  
3. La Comissió podrà sol·licitar, en qualsevol moment, l'assessorament d'experts en la matèria objecte de la beca.  
Setena. Procés de selecció  
1. El procés de selecció es tramitarà en règim de competència competitiva i consistirà en dues fases: la valoració dels mèrits al·legats per les persones aspirants i la realització d'una entrevista. La fase d'entrevista es valorarà amb un màxim de 8,55 punts, sempre que aquesta puntuació no supere el 30 per cent de la màxima que es puga obtindre mitjançant la suma de la resta d'apartats. La puntuació total dels participants serà la suma de les puntuacions obtingudes en la primera i segona fase.  
2. L'òrgan encarregat de l'ordenació i instrucció del procediment serà la Gerència de l'Institut Cartogràfic Valencià que, d'ofici, acordarà totes les actuacions necessàries per a la determinació, coneixement i comprovació de les dades en virtut de les quals ha de dictar-se la resolució de la convocatòria. Les sol·licituds admeses a tràmit seran avaluades per la comissió de valoració.  
3. La comissió de valoració valorarà els mèrits d'acord amb la informació de l'autobaremació que s'obtindrà de forma automàtica en omplir el currículum.  
4. La comissió de valoració publicarà en la seu electrònica o portal institucional de la Generalitat, http://www.gva.es/va/inicio/procedimientos'id\_proc=14428&version=amp i en la web institucional de l'Institut Cartogràfic Valencià, https:///www.icv.gva.es/va durant 10 dies el llistat provisional, ordenat segons la puntuació obtinguda per tots els aspirants.  
Seran convocats per a la realització de l'entrevista, en la beca modalitat cartografia, els deu candidats que major puntuació hagen obtingut. En la resta de modalitats, seran convocats a l'entrevista els cinc candidats que major puntuació hagen obtingut. La falta d'assistència per part de la persona candidata a la dita entrevista serà motiu d'exclusió d'aquesta del procés selectiu.  
5. Les persones sol·licitants que siguen seleccionades per a la fase d'entrevista hauran de presentar en aquest acte la documentació acreditativa dels mèrits detallats en el currículum, sense perjuí que la comissió de valoració puga requerir la dita documentació en qualsevol altre moment del procediment.  
6. Finalitzada la fase d'entrevista, s'exposarà la llista dels candidats seleccionats, durant deu dies, a l'efecte que els candidats puguen formular les al·legacions que estimen pertinents.  
Transcorregut el dit termini, es donarà per finalitzat el procés de selecció i la comissió avaluadora, en el termini de 10 dies, elaborarà una proposta de resolució que contindrà la relació definitiva de beneficiaris/àries, així com una borsa de reserva constituïda pels aspirants que no resulten adjudicataris de les beques, prioritzada per ordre de puntuació per a cobrir les vacants que puguen sorgir durant el període de gaudi. Així mateix, s'inclourà la relació dels aspirants les sol·licituds dels quals han sigut desestimades, indicant la causa que haja motivat la seua denegació, així com la resolució de les al·legacions que haguen pogut presentar-se.  
7. Els supòsits d'empat es resoldran en favor de la persona aspirant que presente millor expedient acadèmic, d'acord amb la valoració de mèrits. Si es manté l'empat, es resoldrà en favor de l'aspirant que millor puntuació haja obtingut en la fase d'entrevista.  
  
8. Les publicacions a què fa referència aquesta base s'efectuaran en la seu electrònica o portal institucional de la Generalitat, http://www.gva.es/va/inicio/procedimientos'id\_proc=14235&version=amp i en el portal institucional de l'Institut Cartogràfic Valencià, http://www.icv.gva.es  
  
Huitena. Barem per a avaluar els mèrits. Valoració dels mèrits específics  
1. Els criteris de valoració dels mèrits que es tindran en compte per a la concessió de les beques seran els que apareixen detallats en el barem de mèrits que consta en la base sisena de les bases reguladores. El compliment temporal dels mèrits s'entendrà referit a la data de finalització del termini de presentació de sol·licituds.  
2. Els mèrits que són susceptibles de valoració en l'apartat G), altres mèrits, del barem establit en la base sisena de les bases reguladores seran els següents:  
- Modalitat cartografia: coneixements en producció massiva, actualització i control de qualitat de cartografia vectorial a diverses escales. Experiència en l'ús de tecnologies associades a la fotogrametria, cartografia, sistemes d'informació geogràfica. Formació en la implementació de servicis i recursos d'IDE.  
- Modalitat geodèsia: coneixements en xarxes GNSS i en els formats i protocols estàndard d'intercanvi i publicació de dades, utilització de ferramentes i programari de tractament de dades i estandardització, així com de transformació de Datum/marc de la informació, nocions de programació per comandaments, scripts i desenvolupaments en Python, coneixements en densificacions de les xarxes passives.  
- Modalitat informàtica: coneixements en aplicacions web amb PHP, Drupal, Sencha ExtJS (Javascript), desenvolupament d'aplicacions de mapes amb Openlayers i maneig de la base de dades PostgreSQL.  
  
- Modalitat disseny: coneixements de valencià en grau mitjà, coneixements en disseny, maquetació i disseny web.  
3. La puntuació màxima que en l'esmentat apartat G), altres mèrits, es pot aconseguir és de 2 punts. En aquest apartat no poden valorar-se mèrits que ja hagen sigut objecte de puntuació en la resta d'apartats del barem.  
4. El barem per a avaluar els mèrits corresponents a l'apartat G, altres mèrits, serà el següent:  
1. Cursos de formació relacionats amb l'objecte de la beca, fins a un màxim d'1 punts. Es valoraran els cursos de formació i perfeccionament de duració igual o superior a 15 hores que hagen sigut cursats o impartits per l'interessat, d'acord amb l'escala següent:  
a) De 50 o més hores, 0,25 punts.  
b) De 25 o més hores, 0,20 punts.  
c) De 15 o més hores, 0,15 punts.  
Els centres de formació que impartisquen cursos han de ser organismes oficials o centres reconeguts.  
2. Publicacions, relacionades amb l'objecte de la beca, fins a un màxim de 0,40, puntuant 0,10 per cada article.  
3. Premis obtinguts, relacionats amb l'objecte de la beca, fins a un màxim de 0,60, puntuant 0,30 per cadascú.  
  
Novena. Resolució de la convocatòria, notificació i publicitat  
1. Vista la proposta motivada de resolució formulada per la comissió de valoració, el director de l'Institut Cartogràfic Valencià dictarà les resolucions que corresponguen.  
2. La resolució de concessió es publicarà en el Diari Oficial de la Comunitat Valenciana, i contindrà la relació de beneficiaris i beneficiàries, i una borsa de reserva prioritzada en funció de la puntuació obtinguda.  
La publicació de l'esmentada resolució produirà els efectes de notificació a les persones interessades, d'acord amb el que disposen els articles 58 i 59.6 de la Llei 30/1992, de Règim Jurídic de les Administracions Públiques i del Procediment Administratiu Comú, i s'inserirà la informació corresponent en la seu electrònica o portal institucional de la Generalitat, http://www.gva.es/va/inicio/procedimientos'id\_proc=14866&version=amp, en el portal institucional de l'Institut Cartogràfic Valencià, http://www.icv.gva.es/va.  
D'acord amb l'article 18.2 de la Llei 38/2003, de 17 de novembre, General de Subvencions, la resolució de concessió també serà inserirà en la Base de Dades Nacional de Subvencions.  
3. El termini màxim per a dictar i notificar la resolució serà de tres mesos, a comptar de la data de publicació de la convocatòria, sense perjuí que puga ampliar-se en els termes que preveu l'article 42 de la Llei 30/1992, de Règim Jurídic de les Administracions Públiques i del Procediment Administratiu Comú.  
Conclòs aquest termini sense que s'haja dictat i notificat la resolució expressa, les persones interessades podran entendre desestimades les seues sol·licituds per silenci administratiu, de conformitat amb el que estableix l'article 55 de la Llei 9/2001, de la Generalitat, de mesures fiscals, de gestió administrativa i financera, i d'organització de la Generalitat.  
4. Les resolucions que es dicten esgoten la via administrativa i contra aquestes podrà interposar-se, potestativament, un recurs de reposició davant del director de l'Institut Cartogràfic Valencià, en el termini d'un mes a comptar de l'endemà de la publicació de la resolució corresponent, o un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar de l'endemà de la publicació de la resolució corresponent. Tot això sense perjuí de la interposició, per part dels interessats, de qualsevol altre recurs que estimen pertinent.  
  
Deu. Drets i obligacions del beneficiari/a. Règim d'incompatibilitats  
1. Les persones becades hauran d'estar al corrent en el compliment dels seus obligacions tributàries i davant de la Seguretat Social, tot això amb anterioritat a dictar-se la proposta de resolució de concessió de les beques, de conformitat amb el que estableix l'article 14.1r.e, de la Llei 38/2003, General de Subvencions. Per això, s'autoritza expressament l'Institut Cartogràfic Valencià per a la seua obtenció directa en presentar la sol·licitud.  
2. Per a l'exercici de l'activitat de pràctiques professionals objecte de les beques, el tutor del becari designat elaborarà un programa anual que serà aprovat pel director de l'Institut Cartogràfic Valencià, en el qual es marcaran els objectius i resultats a obtindre en cada àrea de coneixement. Les pràctiques professionals de les persones becàries es realitzaran en la seu de l'Institut Cartogràfic Valencià. Correspondrà a la Direcció del Servei de Projectes Cartogràfics la direcció tècnica de les persones becàries quant a les accions formatives i treballs a realitzar.  
  
3. Les persones beneficiàries de les beques assumiran les obligacions establides en l'article 14 de la Llei 38/2003, General de Subvencions; l'article 19 del Decret 132/2009, de 4 de setembre, del Consell, pel qual es regula la concessió de beques, i la base novena de les bases reguladores. L'acceptació de les beques implica la conformitat a les regles establides per l'Institut Cartogràfic Valencià per al seguiment d'aquestes.  
4. L'exercici de l'activitat de pràctiques professionals objecte de cada beca exigeix, com a requisit indispensable, la presència física del/de la becari/ària en les dependències de l'Institut Cartogràfic Valencià.  
5. Finalitzat el termini de duració de la beca, i amb l'informe favorable de la direcció tècnica, s'expedirà el corresponent certificat d'aptitud i aprofitament a favor del becari/ària.  
6. L'obtenció d'una beca serà incompatible amb l'exercici de qualsevol altra beca o ajuda, així com amb la realització de qualsevol altra activitat laboral que supose concurrència amb l'objecte i dedicació de la beca o que impedisca el compliment de les obligacions derivades del normal desenvolupament d'aquesta. La persona beneficiària està obligada a acceptar la concessió de la beca i renunciar a qualsevol altra beca coetània que gaudisca. No podran optar a una beca els qui en el moment de publicar-se la convocatòria ja gaudisquen d'una beca de pràctiques professionals en la Generalitat, llevat que es concórrega a aquesta beca que es gaudeix o que reste menys de dos mesos per a la seua finalització.  
  
Onze. Naturalesa jurídica de la relació entre les persones becades i l'Institut Cartogràfic Valencià  
La condició de becari/ària no generarà cap relació laboral o administrativa amb l'Institut Cartogràfic Valencià o la Generalitat. La condició d'integrant de la borsa de reserva de becaris/àries tampoc generarà en cap moment cap relació laboral amb l'Institut Cartogràfic Valencià o la Generalitat, ni compromís d'accedir en qualsevol moment a la condició de becari/ària.  
  
Dotze. Pèrdua del dret al cobrament i reintegrament de quantitats percebudes pel becari/ària  
1. La concurrència d'algunes de les causes previstes en l'article 37 de la Llei 38/2003, General de Subvencions, donarà lloc a la rescissió de la beca concedida, amb pèrdua, total o parcial, de dret al cobrament d'aquesta.  
2. En els supòsits previstos en l'article 37 de la Llei 38/2003, General de Subvencions, i en els casos previstos en la base huitena, apartat 7, de les bases reguladores, així com en els casos d'incompatibilitat amb la beca expressament previstos en aquesta convocatòria, correspondrà el reintegrament de la quantitat percebuda i l'exigència de l'interés de demora corresponent des del moment del pagament de la beca fins a la data en què s'acorde la procedència del reintegrament.